SET บ่ายพุ่งกระฉูดกว่า 20 จุด คลายกังวลไม่มี “ล็อกดาวน์” ทั่วประเทศ
SET บ่ายพุ่งกระฉูดกว่า 20 จุด คลายกังวลไม่มี "ล็อกดาวน์" ทั่วประเทศ
24 ธ.ค. 2563

ผู้สื่อข่าวรายงานว่า ดัชนีตลาดหุ้นไทยภาคบ่ายพุ่ง 25 จุด โดย ณ เวลา 14.50 น. ดัชนี SET อยู่ที่ระดับ 1,441.89 จุด บวก 25.87 จุด หรือ 1.83% ด้วยมูลค่าซื้อขาย 72,279.41 ล้านบาท หลังที่ประชุมศูนย์บริหารสถานการณ์โควิด-19 (ศบค.)ไม่มีการประกาศล็อกดาวน์ทั่วประเทศ
บล.กรุงศรี กลยุทธ์การลงทุนภาคบ่าย: โมเมนตัมเป็นบวกคลายกังวล Lockdown ประเทศขณะที่ Sentiment การลงทุนของตลาดหุ้นต่างประเทศยังดี ให้กรอบ SET ภาคบ่ายที่ 1,430-1,440 จุด Top Pick บ่ายนี้เลือก IVL JMT และ SAT
ด้านนพ.ทวีศิลป์ วิษณุโยธิน โฆษกศูนย์บริหารสถานการณ์โควิด-19 (ศบค.) เปิดเผยว่า ที่ประชุม ศบค.วันนี้(24ธ.ค.63)ไม่ได้หารือนถึงการใช้มาตรกาล็อกดาวน์ประเทศเหมือนกับที่เคยใช้มาในการระบาดรอบแรก แต่ให้แบ่งพื้นที่ตามสถานการณ์ความรุนแรงการแพร่ระบาดของเชื้อไวรัสโควิด-19 ออกเป็น 4 พื้นที่ เพื่อกำหนดมาตรการให้เหมาะสมตามแต่ละสถานการณ์ โดยมอบอำนาจผู้ว่าราชการจังหวัดสั่งการตามกรอบที่ ศบค.กำหนด ได้แก่
– พื้นที่ควบคุมสูงสุด  หมายถึงพื้นที่ที่มีผู้ติดเชื้อจำนวนมาก และพบมากกว่า 1 พื้นที่ (ย่อย) คือ จังหวัดสมุทรสาคร
– พื้นที่ควบคุม หมายถึงพื้นที่ที่ติดกับพื้นที่สีแดง หรือพื้นที่ที่มีผู้ติดเชื้อเกินกว่า 10 ราย และแนวโน้มผู้ติดเชื้อเพิ่มขึ้น
– พื้นที่เฝ้าระวังสูง หมายถึง พื้นที่ที่มีผู้ติดเชื้อไม่เกิน 10 ราย แต่มีแนวโน้มสามารถควบคุมสถานการณ์ได้
– พื้นที่เฝ้าระวัง หมายถึงพื้นที่ที่ยังไม่มีผู้ติดเชื้อ และยังไม่มีสิ่งบอกเหตุว่าจะมีผู้ติดเชื้อ
 